vpk activities free
free elementary spelling worksheets printable worksheets
find the hidden object pdf
free worksheets printable science climet changes
self esteem teens printable Bygelowe: Hoeveel van hierdie ken jy?
Het jy geweet? »
Author Topic: Bygelowe: Hoeveel van hierdie ken jy? (Read 641 times)
« on: October 17, 2018, 12:53:40 AM »
Ek wonder hoeveel van ons lesers het ook grootgeword met die volgende?
As jy van valstande droom gaan iemand dood in die familie.
As jy 'n sambreel in die huis oopmaak gaan iemand sterf.
'n Uil wat op die dak sit en skreeu bring ook 'n doodstyding.
'n Swart kat is ook ’n voorbode dat iets slegs gaan gebeur.
As jou vadoek val gaan jy kuiermense kry.
As jou mes val gaan dit 'n honger man wees wat kom kuier en 'n vurk wat val beteken dit gaan 'n vroulike gas wees.
Moet nooit vir iemand 'n mes of 'n of ’n skêr persent gee nie, dit gaan die vriendskap 'afsny'. Die persoon moet jou eerder 'n paar sent betaal daarvoor.
As jy jou klere verkeerdom aantrek gaan jy 'n geskenk ontvang. (Ek wil die ene probeer - sal laat weet of ek 'n persent gekry het!)
As jou linkeroog spring is die verloop van die res van jou dag 'flinker' en as jou regteroog spring gaan dit slegter gaan.
As jy 'n spieel breek gaan sewe swaar jare jou inwag.
Spieëls in die huis moet toegegooi word wanneer die weer begin opsteek.
As jy iets breek moet jy gou nog twee dinge breek want die onhandigheid geskied skynbaar in 'n kringloop van 3.
Vrydag is gewoonlik 'n dag waarna ek erg uitsien maar in die bygeloofkultuur is dit glo glad nie so wonderlike dag nie!
Vrydag, die dertiende, moet jy glo nie onder ’n leer deurloop nie (ek weet nie hoekom nie).
Moet ook nie 'n groot taak op 'n Vrydag aanpak nie, want dan gaan jy nooit klaar maak nie.
Moet ook nie met 'n nuwe werk op 'n Vrydag nie begin nie, dit kan beteken dat jy binnekort afgedank gaan word.
Sout het 'n hele bygeloof kultuur op sy eie:
As jy sout gemors het, moet jy 'n knippie oor jou skouer gooi.
Moenie aan tafel vir gaste die sout aangee nie, dit kan ontaard in 'n rusie, sit dit so neer dat die gas dit self kan neem.
Sout wat gemors was het trane voorspel.
Indien die soutpot breek het beteken dat daar sewe ongelukkige jare voorgelê het vir die persoon wat die soutpot laat val het.
Oorkruisgroetery met die hand het beteken dat daar binnekort ’n bruilof gehou sou word.
As jou linkerhand jeuk, is daar ’n brief van iemand besonders op pad na jou.
As jou regterhand jeuk, beteken dit dat jy iewers uit ’n onverwagte oord geld gaan kry.
'n Jong meisie wat op die tafel sit, gaan sy nooit 'n man kry nie.
Haar skoene op die tafel neersit of 'n deuntjie fluit, gaan haar ook op die rak laat beland.
’n Baba wat gebukkend staan en deur sy beentjies loer het beteken dat hy ’n nuwe boetie of sussie roep.
*Van die bygelowe was aangevul uit my eie kinderjare en die res is geleen.
« Last Edit: October 17, 2018, 06:24:41 AM by Meraai vannie Baai »
Re: Bygelowe: Hoeveel van hierdie ken jy?
« Reply #1 on: October 17, 2018, 05:47:49 AM »
Dankie Meraai. Lekker gelees. Ek ken ook 'n klompie van hulle.
Gaan dit sommer oppie kampforum ook deel
« Reply #2 on: October 17, 2018, 06:27:31 AM »
Die liewe bygelowe ne! Anton, daar het 'n woord verdwyn wat ek gou kom terugsit het - 'as jou vadoek val gaan jy kuiermense kry.'
« Reply #3 on: October 17, 2018, 10:05:58 AM »
Ek ken die meeste daarvan, maar daar is 'n paar vreemdes. Ons ruil altyd 'n paar sent vir 'n knipmesgeskenkie, natuurlik tong in die kies.
In my soeke na meer inligting oor “met die helm gebore te wees” het ek op hierdie afgekom. Dankie vir die deel Raaitjie.
Artikel deur Magiese Boer.
‘n Paar bekende Boere bygelowe. (geleen by Die Ou Man)
Moenie onder 'n staande leer verby loop nie. Dit bring ongeluk en tweespalt.
Raak aan 'n stuk hout as jy positiewe opmerking maak.
Swart kat oor die pad sien stap, beteken onheil.
13 is 'n ongelukkige nommer (abnormale vrees vir die 13de: triskaidekaphobia.)
7 is 'n gelukkige nommer.
'n By in die huis beteken dat kuiermense op pad is.
As die wolke 'n sekere formaat aanneem, voorspel dit ook onheil of dood.
As die weerlig en donderweer slaan, moet jy 'n kombers oor die spieël gooi.
Slegte dinge gebeur in drieë.
Kap 'n pennie op jou drumpel vas om bose geeste uit te hou.
Hang varkspek in jou huis om bose geeste uit te hou.
Kap 'n perdeskoen aan jou kosyn vas met die oopkant na bo, vir geluk.
Mayflower in die huis bring die dood.
Ossewaens op die Groot Trek is aan die binnekant blou geverf om bose geeste uit te hou.
'n Bruidegom mag nie die bruid in haar trourok voor die troue sien nie.
Tel die aantal vratjies op jou liggaam. Sit soveel klippies in 'n twaksak en gooi dit oor jou skouer sonder om te kyk waar dit val. Die vratte sal dan verdwyn.
Sny 'n vrat en ent die bloed in 'n keep wat uit 'n aartappel gesny is. Plant die aartappel en die vratte sal verdwyn wanneer dit opkom.
« Last Edit: October 17, 2018, 10:08:04 AM by PM »
« Reply #4 on: October 17, 2018, 07:41:29 PM »
Ek het dit toe gaan deel oppie kampforum en nou ja, wat kan ek se? Ons het darem reaksie gekry
Kliek hier vir die draad: https://www.kampforum.co.za/node/2670
« Reply #5 on: October 18, 2018, 12:25:43 AM »
PM mater, duisend en tien dankies vir die inligting. Het dit geniet! Kosbare byvoeging.
Anton ek het my verkrukkeld gelag toe ek jou skakel na die kampforum volg. Hahahahahaha. Myth busters draad... en wat daar op volg.
Met hierdie ene sal Outop beslis saamstem al glo hy aan geen bygeloof nie: Hierdie bygeloof is regtig egtig!
As jy op n Sondag gaan kamp in Limpopo en jy het jou dop vergeet gaan jy moet water drink tot Maandag toe want die bottelstore in Limpopo is toe op Sondae!
« Last Edit: October 18, 2018, 12:46:01 AM by Meraai vannie Baai »